CELEX: 62008TN0217
Language: sk
Date: 2008-06-11 00:00:00
Title: Vec T-217/08: Žaloba podaná 11. júna 2008 – Bundesverband Deutscher Milchviehhalter a i./Rada Európskej únie

15.8.2008   
            
            
               SK
            
            
               Úradný vestník Európskej únie
            
            
               C 209/57
            
         Žaloba podaná 11. júna 2008 – Bundesverband Deutscher Milchviehhalter a i./Rada Európskej únie
   (Vec T-217/08)
   (2008/C 209/102)
   Jazyk konania: nemčina
   Účastníci konania
   
      Žalobcovia: Bundesverband Deutscher Milchviehhalter e. V. (Bonn, Nemecko), Romuald Schaber (Petersthal, Nemecko), Stefan Mann (Eberdorfergrund, Nemecko) a Walter Peters (Körchow, Nemecko) (v zastúpení: W. Renner und O. Schniewind, advokáti)
   
      Žalovaná: Rada Európskej únie
   Návrhy žalobcov
   
               —
            
            
               zrušiť nariadenie Rady (ES) č. 248/2008 zo 17. marca 2008, ktorým sa mení a dopĺňa nariadenie (ES) č. 1234/2007, pokiaľ ide o vnútroštátne kvóty na mlieko (Ú. v. EÚ L 76, s. 6),
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca sa dožaduje zrušenia nariadenia Rady (ES) č. 248/2008 (1), ktorým boli v prílohe IX nariadenia (ES) č. 1234/2007 (2) určené vnútroštátne kvóty pre mlieko k 1. aprílu 2008 na uľahčenie väčšej produkcie mlieka v Spoločenstve a na splnenie nových požiadaviek trhu s mliekom o zvýšené 2 %.
   Na odôvodnenie svojej žaloby žalobcovia uvádzajú, že zvýšenie vnútroštátnych kvót mlieka je zneužitím miery voľnej úvahy, keďže sleduje iné dôvody než tie, ktoré boli uvedené v odôvodnení nariadenia.
   Okrem toho porušuje nariadenie Zmluvu ES, keďže bol článok 37 ods. 2 ES ako oprávňujúca norma kvôli zanedbaniu cieľov uvedených v článku 33 ods. 1 písm. a) a b) ES uplatnený nesprávne, požiadavky ochrany životného prostredia v zmysle článku 6 ES protiprávne neboli zohľadnené a povinnosť podporovať a zachovávať kultúrne dedičstvo v Spoločenstve podľa článku 151 ES bola porušená.
   Okrem toho došlo k porušeniu zásady slobodného výkonu povolania a slobody vlastníctva žalobcov, ako aj zásady zákazu diskriminácie.
   
      (1)  Nariadenie Rady (ES) č. 248/2008 zo 17. marca 2008, ktorým sa mení a dopĺňa nariadenie (ES) č. 1234/2007, pokiaľ ide o vnútroštátne kvóty na mlieko (Ú. v. EÚ L 76, s. 6).
   
      (2)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (Ú. v. EÚ L 299, s. 1).